
Forslag om forenkling av ph.d. opptakskrav ved MN fakultetet
De formelle karakterkravene for opptak til ph.d. ved MN fakultet[footnoteRef:1] foreslås å forenkles ved å stryke kravet om karaktersnitt C for bacheloremner.  [1:  https://www.mn.uio.no/english/research/phd/regulations/regulations.html#toc7
  (BSc emner: C; MSc emner: B; MSc oppgave: B)] 

En slik endring av karakterkravene antas å ha liten effekt på hvilke kandidater som får opptak ettersom det normalt sett ikke skiller topp kvalifiserte kandidater (punkt 1, 2), samt muligheten for å søke unntak fra kravet. Det er i hovedsak at karakterkravet er et formelt krav som gjør at det kan gi utilsiktede konsekvenser (punkt 3, 4, 5). Arbeidsbyrden ved å følge opp kravet fører til forsinkelser (punk 5) i en ellers treg ansettelsesprosess hvor faren for å miste de beste kandidatene er høyest reell (punkt 6). Karakterkravene hos andre norske universiteter og høyt rangerte universiteter i Skandinavia er mindre stringente (punkt 7).
1. Helhetlig vurdering: Uavhengig av formelle krav vil karakterer være med i ansettelseskomitéens evaluering. Uten karakterkrav kan komitéen vekte karakterer i relevante fag høyere, og hensynta kandidaters utvikling over tid, personlige forhold eller manglende motivasjon tidlig i studieløpet.
2. Lite treffsikkert: Sterke kandidater oppfyller normalt alle karakterkravene, og karakterkravet på BSc emner bidrar dermed sjelden til å skille ut de sterkeste kandidatene. Komitéen vil gjerne heller vektlegge faglig relevans, kvalitet og omfang av MSc oppgave og forskningsarbeid samt motivasjon og personlig egnethet.
3. Uheldige tilfeller: Det formelle kravet gjør at BSc karakterer i noen tilfeller blir gitt høyere vekt enn karakterer på MSc emner og oppgave, i tillegg til faglig relevans, egnethet etc. I ytterste konsekvens vil én D for mye blant BSc emnene gjøre at en kandidat ikke kan innstilles først til tross for toppkarakterer på MSc emner og MSc oppgave, tillegg til ellers topp evaluering. 
4. Komitéenes integritet og tillit: Reglementet sier at kandidater som ikke oppfyller de formelle kravene ikke kan innstilles foran andre formelt kvalifiserte kandidater som oppfyller kravene, selv om komitéens vurdering er at de er betydelig bedre egnet.[footnoteRef:2] Dette kan føre til at komitéene misbruker sin største makt, som er å unngå å innstille andre kvalifiserte kandidater. [2:  Dette er en av de spesifikke tilfellene som har ledet frem til dette forslaget. Komitéens desiderte favoritt var en intern kandidat som måtte innstilles som nr. 2, bak en annen mindre faglig kvalifisert intern kandidat som imidlertid også var innstilt som nr. 1 til en annen mer relevant stilling. Utfallet ble til slutt tilfredsstillende for alle, men med en del forsinkelse etc.] 

5. Byråkratisk arbeidsbyrde: karakterkravet gir økt arbeidsbyrde både til komiteen og til avdelingen som vurderer BSc karakterene til kandidater fra andre og utenlandske universiteter.
6. Unngå å miste toppkandidater: Ansettelsesprosessen er treg, og det er ofte fare for miste de beste kandidatene til andre universiteter eller arbeidsplasser. Dette gjelder spesielt når utenlandske kandidater og interne kandidater med BSc fra annet universitet må få vurdert deres karakterer av MN. 
7. Sammenligning med andre norske universiteter og høyt rangerte universitetene i Skandinavia:
· UiB: «…spesialiseringen i bachelorgraden, emnene i mastergraden samt masteroppgaven må være C eller bedre i norsk karakterskala.»[footnoteRef:3] [3:  https://www.uib.no/matnat/52560/opptak-til-phd-programmet#opptakskrav] 

· NTNU: «…karakter B eller bedre i veid gjennomsnitt de siste 2 år av masterstudiet»[footnoteRef:4] [4:  https://www.ntnu.no/phd/opptak] 

· UiT: «Søkeren må ha et snitt på C eller bedre på mastergraden og på relevante fag i bachelorgraden» [footnoteRef:5] [5:  https://uit.no/regelverk#v-pills-668428] 

· DTU: «…an applicant must have satisfactory results from one of the following exams […] A Danish Master’s degree in engineering. (Corresponding to an MSc in Engineering)»[footnoteRef:6] [6:  https://www.dtu.dk/english/education/phd/applicant/pre_acceptance-1- ] 

· University of Copenhagen: «It is expected that candidates have achieved a respectable mark average in the BSc and MSc programmes.»[footnoteRef:7] [7: https://science.ku.dk/phd/filer/regelsaet/General_rules_and_guidelines_for_the_PhD_Programme.Sep.2020.pdf/SCIENCE_General_rules_and_guidelines_for_the_PhD-programme.2020.pdf ] 

· Chalmers University of Technology (e.g., Graduate School of Physics): «The earned degree at the second-cycle level must be a degree in physics, or a strongly related topic (e.g. engineering physics or an other physics related subject), where most of the basic courses in physics have been taken.»[footnoteRef:8]
 [8:  https://www.chalmers.se/en/research/doctoral-programmes/graduate-schools/Pages/Physics.aspx] 

